《右溪新楼落成次青萝韵 其二》
明代·吴允禄

三城秋色远浮空，坐倚层轩望不穷。山静颇疑尘世隔，磴危真讶广寒通。

朱帘绿映千门柳，碧簟凉生四面风。珍重主人閒未得，佩声行谒未央宫。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。